Tanya diri anda,
kenapa kematian John Lennon memberi kesan mendalam kepada ramai orang?
Sekarang kita berdoa secara senyap selama sepuluh minit,
atas permintaan Yoko Ono,
- untuk roh John Lennon. - Tuan-tuan dan puan-puan,
sila matikan semua radio.
DIA CUMA KATA BERI PELUANG PADA KEAMANAN
GARISAN POLIS
Sila berhenti menjual barang niaga.
Berdoa dalam keadaan senyap.
Kita bermula sekarang.
Semoga kita dapat berdoa. Terima kasih.
BERI PELUANG PADA KEAMANAN
GARISAN POLIS JANGAN LINTAS
Kosongkan jalan.
Pada 8 Disember 1980,
John Lennon dibunuh di luar rumahnya di Bandar Raya New York.
Baik, semua orang ke sebelah sana. Ayuh.
Perkara yang luar biasa bagi jenayah sebesar ini
ialah kes itu tak dibicarakan.
Pemilihan juri patut bermula hari ini,
tapi dalam bilik pembicaraan...
JABATAN PENJARA
...jelas sekali tiada perbicaraan oleh juri.
Fakta tentang kejadian itu
tak dapat dibuktikan depan orang ramai.
Seluruh dunia kenal John Lennon.
Sekarang kami cuba memahami...
Kami cuba memahami tentang pembunuh dia.
Jika ada ketidakpastian,
teori konspirasi semakin banyak.
Fail FBI ini dengan jelas mendedahkan
Lennon dianggap sebagai ancaman politik.
JABATAN KEADILAN AMERIKA SYARIKAT
SULIT JOHN WINSTON LENNON
Jawatan tertinggi mengambil langkah untuk menangani masalah Lennon itu.
Sekarang, selepas 40 tahun,
saksi bersuara untuk kali pertama.
Masa dah berlalu. Beri keterangan.
Saya tak tahu. Sekali saja.
Ia satu siasatan untuk meneroka fikiran seorang pembunuh.
Dalam kes pembunuhan genius muzik
dan salah seorang tukang kempen keamanan paling lantang di dunia.
Tiada orang pernah beri peluang pada keamanan.
Gandhi dan Martin Luther King cuba,
tapi mereka ditembak.
EPISOD SATU
HARI TERAKHIR
DICERITAKAN OLEH KIEFER SUTHERLAND
Pada lewat 1970-an, John Lennon kurang menonjolkan diri.
Dia tinggal di tingkat tujuh bangunan Dakota
di hujung Central Park, New York.
Dia menyendiri bersama isterinya, Yoko Ono dan anak lelakinya, Sean.
Penerbit RKO Radio, Laurie Kaye,
terbang ke New York pada 8 Disember 1980,
untuk tugas impiannya, temu ramah bersama John Lennon.
Ia pengalaman terhebat saya...
LAURIE KAYE PENERBIT RKO RADIO
...sebab John ialah idola dan ikon saya.
Saya sangat teruja sebab saya peminat Beatles.
John tak terlibat dengan muzik selama lima tahun
dan dia tak menerima sebarang temu ramah.
Dia seperti melenyapkan diri.
Pembantu benarkan kami masuk.
Maaf, saya terlewat.
Saya fikir dia akan hubungi saya, tapi dia...
Dia masuk dan duduk.
Yoko duduk di satu lagi kerusi.
Tak... Mereka sedang menunggu.
Ini temu ramah John Lennon yang terakhir.
Apa itu? Itu mikrofon.
- Okey, biar saya bertenang. - Begini.
2:30 PETANG
Helo. Cubaan.
- Boleh didengar? - Ya.
Boleh didengar, sayang.
Okey, mari mula jika awak dah sedia.
Apa perasaan awak selepas lima tahun menghilangkan diri
dan mendedahkan diri awak?
Saya kata, "Saya ada di sini sekarang. Awak apa khabar?
Bagaimana dengan hubungan awak?
Awak berjaya harunginya?
Tahun 70-an memenatkan. Kita ada di sini sekarang.
Mari cuba jadikan tahun 1980-an baik."
Hebat dapat bercakap dengannya tentang pendirian politiknya.
PEPERANGAN DAH BERAKHIR!
Rakyat ada kuasa.
Mereka ada kuasa untuk mencipta masyarakat yang mereka inginkan.
Sudah tiba masa untuk berubah.
Kita fikir kita berpecah kepada beberapa bahagian.
Negara, jantina, bangsa.
Ia satu gurauan.
Bayangkan tiada negara dan tiada agama.
Cuba bayangkannya.
Ia akan jadi teruk?
Dia sangat teruja untuk kembali ke bidang muzik.
Kita boleh nampak kepentingan muzik daripada kelakuannya.
Peranan artis atau penyajak ialah meluahkan perasaan kita.
Itu tugasnya.
Bukan sebagai pengkhutbah atau ketua, tapi sebagai wakil kita.
Saya anggap tugas saya takkan selesai sehingga saya mati.
Saya harap itu lambat lagi.
Semasa John ditemu ramah di bangunan Dakota,
sekumpulan peminat berkumpul di jalan.
Pekerja rencam, Jay Hastings, memerhatikan mereka.
Kenapa awak tak bersuara sebelum ini?
Sehinggalah sekarang.
Saya tak mahu masalah.
JAY HASTINGS PEKERJA RENCAM
Sekarang?
Masa dah berlalu. Beri keterangan.
Saya tak tahu. Sekali saja.
NAMA - JAY HASTINGS TANDATANGAN - KERANI PEJABAT
Menjadi pekerja rencam?
Kebanyakannya hanya tugas keselamatan,
tapi tanpa pistol atau Mace.
Cuma butang cemas di meja jika ada masalah.
Sentiasa ada
orang di jalanan, menjerit melalui pagar.
Ia akan bergema ke laman dalam.
"Hei, John," atau apa-apa saja.
Dia tiada di sini. Tiada orang di rumah. Keluar.
Penjaga pintu, Joe Many, juga bekerja di Dakota pada malam itu.
Ada orang dah menunggu.
Beberapa kumpulan berkumpul di depan bangunan.
Mereka tahu jika menunggu cukup lama...
JOE MANY PENJAGA PINTU
...mereka mungkin boleh tahu rutin waktu keluar
untuk bersiar-siar, sarapan atau makan tengah hari
atau menaiki kereta untuk ke studio.
Salah seorang yang berkumpul di luar Dakota
menarik perhatian Joe pada tengah hari itu.
Dia seorang yang agak berisi.
Dia tak bersama kumpulan lain.
Mereka berkumpul dan dia berada di belakang mereka.
Seperti dia mendengar.
Saya tanya dia, "Apa awak buat di sini?"
Dia kata dia mahu dapatkan tandatangan John.
Saya tak tahu sebabnya, saya ingat dia kata dia tak
sukakan muzik, tapi dia seorang pengumpul
dan dia mengumpul sesuatu seperti... Saya fikir dia kata
dia mengumpul rama-rama atau benda pelik seperti itu.
Bila ini akan disiarkan?
- Saya mahu dengarnya, jika saya... - Kami akan beri salinan.
Ya, ia bukan... Saya mahu dengarnya.
Yoko dapat panggilan dan beritahu John, "Kita harus pergi."
Apa dia tandatangani?
- Saya tak nampak. - "Kepada" ialah kepada awak.
Saya akan tulis dengan pena mata bulat.
Antara kedua-duanya,
ada kesan dan kemudian kita boleh...
Yoko, saya sedang lakukannya.
KEPADA LAURIE, SAYANG, YOKO ONO
Pasangan hebat ini.
Saya rasa seperti ada hubungan.
Saya seronok. Saya...
Saya juga mengagumi orang lain.
Mereka mahu berada di studio pada malam itu.
4:30 PETANG
Kami keluar bersama-sama.
Ada lebih ramai orang di depan bangunan Dakota...
Peminat Beatles, John Lennon... ada di sana berbanding semasa kami tiba.
Kami berjalan ke luar
dan ada lelaki menjengkelkan menghampiri saya
untuk tanya, "Awak cakap dengan dia?
Awak dapat tandatangan dia?
Awak cakap dengan dia? Awak dapat tandatangan dia?"
Kami fikir dia akan pergi, tapi dia masih ada.
John dan Yoko masuk ke limusin dan pergi.
Lelaki ini menghampiri saya semula.
"Jadi? Apa dia kata?"
Saya berpaling dan pergi.
John dan Yoko menuju ke studio rakaman
untuk menyiapkan single baharu bersama penerbit Jack Douglas.
Kami menyiapkan lagu ini.
Kami seronok.
JACK DOUGLAS PENERBIT LAGU
Dia kembali menghasilkan lagu sepenuhnya.
Dia sangat yakin.
Mari zum, Bob.
- Ya. - Di mana?
Depan ialah fokus, belakang ialah zum
atau dua butang di atas ini.
Tentang filem.
Filem hebat menggalakkan kita membuat filem.
Saya mahu buat itu.
Saya akan pergi membuatnya.
Jika saya dengar lagu hebat, saya mahu menghasilkannya.
Saya mahu hasilkan lagu seperti itu.
- Tiga puluh satu dan 32, bukan? - Ya.
Masukkannya ke dalam alat dan jadikan nada...
Selepas kami bermula, idea kreatif dia benar-benar...
Saya dapat rasakannya.
Okey.
Semuanya berjalan lancar.
Dia sangat gembira.
Kehidupan gembira John di rumah,
terutamanya peranan dia sebagai bapa kepada Sean
memberi inspirasi kepada dia untuk menghasilkan lagu semula.
Di atas skrin TV itu ialah gambar Sean.
Kita dapat lihat gambar dia apabila melihat pembesar suara.
Kami letak gambar dia di atas,
supaya dia melihat saya sepanjang masa.
Semuanya tentang Sean.
Dia kata, "Saya tak boleh berhenti."
Dia kata, "Saya bersemangat dan saya tak mahu berhenti."
Saya tak ke studio selama lima tahun,
jadi dia biasa dengan kehadiran saya.
Pada satu hari dia duduk dan kata,
"Ayah tahu cita-cita saya setelah dewasa?"
Saya kata, "Tak, apa dia?"
Dia pandang saya dan kata, "Menjadi bapa."
Saya tak tahu sama ada sebab tarikh lahir kami sama.
Kami seperti kembar.
Dia mula murung jika saya murung.
Sekarang saya ada sebab untuk kekal sihat dan positif.
Tiba-tiba saya dapat inspirasi untuk lagu semasa bersama Sean.
Saya bukan cuba bersaing dengan diri saya sebelum ini.
Saya dan Paul hasilkan banyak lagu dahulu,
tapi kemudian ia semakin kurang menyeronokkan.
Saya cuba kembali dan menikmatinya.
Orang selalu fikir, "John dan Yoko baru bersama,
kemudian The Beatles berpisah."
Kami bersama lebih lama daripada The Beatles.
Kami siap menggabungkan bunyi malam itu dan tugas sukar dah selesai.
Kami tahu kami dah berjaya.
Kali terakhir saya melihat dia
ialah semasa dia memasuki lif di tingkat sepuluh.
Semasa pintu lif ditutup,
dia berdiri di depan saya sambil tersenyum.
Dia sangat gembira dengan semuanya.
Ia hari yang sangat baik.
Dia kata kepada saya,
"Jumpa awak pukul 9:00 pagi nanti." Dia sangat gembira.
10:40 MALAM
Lelaki ini berada di pintu masuk bangunan.
Saya tanya dia, "Kenapa awak masih ada di sini?"
Dia kata, "Saya mahu dapatkan tandatangan Yoko."
Kemudian saya turun ke bawah.
Sebuah limusin membawa John dan Yoko pulang ke Dakota.
Pemandu teksi New York, Richard Peterson, membawa penumpang ke tempat sama.
Saya ada dua penumpang.
Berbual di kerusi belakang.
Mereka kata kami tak dengar, tapi kami dengar.
RICHARD PETERSON PEMANDU TEKSI
Pemandu teksi dengar perbualan di belakang.
Mereka mahu ke parti di Dakota.
10:48 MALAM
Kami tiba di sana.
Saya berhenti di belakang limusin.
Yoko keluar
dan berjalan ke bangunan Dakota sebelum John.
Waktu bekerja saya hampir tamat.
Saya dengar bum... Pintu kereta dihempas... Bum.
Tentu John Lennon keluar selepas ini dan saya tak pernah berjumpa dia.
Ia seperti, "John Lennon." Saya boleh kata saya nampak John Lennon.
Kita boleh dengar dia datang sebab dia berjalan pantas.
Kita boleh dengar...
Saya ternampak dia waktu itu.
Saya nampak lelaki itu.
Lennon berjalan masuk dan lelaki itu kata,
"John Lennon," dan dia ada... Dia berdiri di sana.
Lelaki yang berisi.
Saya melihat dia melalui cermin...
cermin depan teksi saya.
Saya melihat dia menembak John.
Lima tembakan.
Lelaki ini baru menembak John Lennon.
Dia berlari melepasi saya. Dia kata, "Saya ditembak."
Darah keluar daripada mulut dia
dan dia terjatuh ke lantai.
Saya terbalikkan dia dan tanggalkan cermin matanya,
letakkannya di atas meja.
Yoko menjerit, "Hubungi ambulans,
hubungi ambulans."
Saya lari ke pejabat depan.
Jay berdiri di sana, berlumuran darah dan tak cakap apa-apa kepada saya.
Saya berjalan ke depan meja
dan John telentang.
Dia masih tak bergerak.
Yoko memangku kepala John.
Dia menembak John.
Saya fikir mereka merakam filem.
Itu yang saya fikirkan.
Saya fikir mereka merakam filem,
tapi saya tak nampak lampu atau kamera.
Saya tersedar, "Hei, ini bukan filem."
Lelaki itu masih berdiri di sana dengan pistol.
Dia sangat tenang.
Perkara yang pelik ialah penembak itu masih ada di sana
dan pegawai pertama yang tiba ialah Peter Cullen.
Kami dapat panggilan ada tembakan berlaku.
Semasa kami tiba di Dakota, ada orang berlari ke arah saya.
Dia berlari dari bangunan itu.
PETER CULLEN POLIS NYPD
Dia kata, "Berhati-hati. Ada orang lepaskan tembakan."
Saya kata, "Oh Tuhan, ini dia."
Kita bayangkan seluruh kehidupan kita dalam beberapa saat itu.
Saya lihat sekeliling. Semua orang kaku.
Ia seperti gambar.
Saya hanya kenal penjaga pintu dan saya kata,
"Apa yang terjadi di sini?" Dia menunjuk, "Dia tembak Lennon."
Pegawai seterusnya yang tiba ialah Herb Frauenberger.
Kami tiba dari arah barat.
HERB FRAUENBERGER POLIS NYPD
Kami ada dua kereta
di kedua-dua bahagian pintu gerbang dengan lampu puncak ke arahnya.
Satu lagi unit menghimpit seorang lelaki di dinding.
Kami pakaikan gari. Ia pelik.
Dia langsung tak melawan.
Tiada tentangan.
Dia meminta maaf pada kami.
Dia kata, "Maaf sebab beri kamu... merosakkan malam kamu."
Saya kata, "Awak bergurau."
Saya kata, "Awak dah musnahkan hidup awak.
Apa yang awak fikirkan?"
Ada orang menjerit, "Ada orang ditembak di sini.
Ada orang ditembak di sini." Jadi kami masuk sambil memegang pistol.
Benda pertama saya nampak ialah lelaki terbaring di lantai.
Saya tak tahu jika dia masih hidup atau mati. Dia tak bergerak.
Saya kata, "Mungkin nadi dia masih ada."
Saya memalingkan sedikit muka dia
supaya saya dapat merasa nadi dia
dan nadi dia sangat lemah.
Seseorang di belakang saya memberi respons dan kata,
"Itu John Lennon." Kemudian saya sedar.
Saya kata, "Oh Tuhan, ini John Lennon."
Ramai orang dah berkumpul waktu ini.
Kami bawa dia ke luar, letak dalam kereta dan...
"Mari bawa dia pergi dari sini."
Kami hubungi hospital dahulu,
tapi kami tak beritahu tentang Lennon sebab wartawan
mengawasi semua radio polis...
Kami tak mahu keadaan huru-hara di sana.
John dibawa ke Hospital Roosevelt...
HOSPITAL ROOSEVELT
...salah satu unit kecemasan terbaik di Manhattan.
UNIT RAWATAN RAPI
Kami tahu dia ditembak.
Kami tahu pendarahan dia teruk.
John Lennon ialah ahli Beatles kegemaran saya.
BARBARA KAMMERER JURURAWAT BILIK KECEMASAN
Ia sangat tragik sebab itu saja peluang
berjumpa dia sepanjang hidup saya.
KECEMASAN HOSPITAL ROOSEVELT
Saya berlari ke sana. Saya kata, "Apa terjadi?"
Mereka kata, "Ada luka tembakan."
Kami melihat dia.
Kami merawat dia, memberi cecair intravena...
DR DAVID HALLERAN DOKTOR BILIK KECEMASAN
...mengepam jantung dia supaya berdegup.
Mereka masukkan tiub supaya dia bernafas.
Tiba-tiba ada orang kata,
"Hei, itu seperti John Lennon."
Saya kata, "Tak, mustahil."
Mereka mula mencari di pakaian dan dompet dia.
Ada gambar dia dan
Sean dengan Yoko bersama Rolls-Royce putih di belakang.
Oh Tuhan, itu John Lennon.
Semasa doktor masih merawat Lennon,
berita tentang dia ditembak mula tersebar.
Kami baru terima cerita yang agak mengejutkan.
Lelaki yang dikenal pasti sebagai John Lennon,
bekas ahli Beatles, ditembak di Central Park West,
di luar kediaman dia di bangunan Dakota.
Polis segera bawa dia ke Hospital Roosevelt.
Kami akan laporkan jika ada maklumat lanjut malam ini.
Kami cuba hubungi polis,
hospital, isteri dia, Yoko Ono, untuk dapatkan
komen mereka malam ini dan mengetahui lebih lanjut
tentang kejadian ini.
Bilik berita cuba mendapatkan cerita,
tapi keadaan luka Lennon sangat jelas
pada doktor yang merawat dia.
BERDOA
Tangan saya pada jantung
dan saya cuba memicitnya seperti
ia cuba berdegup sendiri.
Saya terus mengepamnya.
Saya berharap sesuatu dapat...
Ada tanda untuk hidup.
Malangnya, ia tak mencukupi.
Ia mengambil masa 45 minit sebelum ia menjadi
sia-sia dan kami terus...
Kami isytiharkan kematian dan berhenti.
Ia sangat sunyi.
Kami masih mahu teruskan lagi, tapi sekarang,
kami berhenti dan kami tergamam.
Malangnya, ia sangat senyap.
Semasa dia isytiharkannya dan ia dah berakhir...
DEARTRA SATO JURURAWAT BILIK KECEMASAN
...Muzak memainkan lagu "Imagine" semasa kami keluar.
Semua orang tersedar waktu itu.
Mungkin jika saya buat ini atau itu... Saya rasa seperti saya gagal.
Rahmat. Tuhan rahmati awak.
Tuhan rahmati awak.
Saya sedang bekerja dan isteri saya datang.
Wajah dia pucat dan dia kata, "Saya perlu cakap dengan awak."
Dia kata John telah ditembak.
Kami menaiki teksi dengan segera dan teksi itu memasang radio.
Itu saja yang mereka bincangkan.
Sekali lagi, John Lennon, bekas anggota Beatles, ditembak dua kali
di belakang, sekarang berada di hospital Bandar Raya New York.
Masih tiada laporan tentang keadaan dia.
Penerbit lagu Jack Douglas dan isterinya tiba
di hospital dan dilarang masuk.
Nama saya Jack Douglas. Saya baru bersama dia tadi.
Pergi. Kami tahu semua ini, tapi awak harus pergi.
Kami tak boleh pergi. Yoko atau Fred ada di sini?
Yoko ada di sini.
Boleh beritahu mereka Jack ada di sini?
Boleh beritahu Yoko yang Jack ada di sini?
Saya fikir dia ditembak, tapi dia masih hidup.
Itu yang saya harapkan.
- Beritahu seseorang saya ada di sini. - Dia rapat dengan mereka.
Dia tinggalkan saya lima minit lalu untuk pulang.
Ini kawan baik mereka.
Dia perlu sokongan sekarang.
Boleh beritahu dia yang Jack ada di sini?
Sekarang kakitangan perubatan
perlu beritahu Yoko tentang kematian John.
Dia berlutut dan saya berlutut di sebelah dia.
Dia peluk saya dan berulang kali saya kata dia bukan dalam kesakitan.
Dia tak takut.
Kemudian Yoko kata, "Saya harus pulang.
Saya perlu berjumpa anak saya."
Saya tak mahu dia dengarnya di radio atau TV.
Pintu depan penuh dengan mereka.
Wartawan.
Saya kata, "Beritahu pemandu untuk pergi ke 59th Street
dan kami akan mengiringi awak melalui pintu tepi."
Kami buat begitu.
POLIS
Masukkan dia ke dalam kereta dan dia pulang ke Dakota.
Kami tunggu di sana sehingga mereka umumkan dia dah mati.
Tapi...
ia sangat teruk.
Jatuh kali ketiga.
Berita kematian Lennon sukar untuk dibendung...
JATUH KALI KETIGA DAN LIMA
...dan juruhebah Monday Night Football
yang mempertimbangkan semasa tak ke udara
sama ada mereka patut beritahu orang ramai.
Saya rasa situasi perlawanan ini
tak sesuai untuk sampaikan berita kilat itu.
- Bolehkah? - Ya. Ia boleh disampaikan.
- Bolehkah? - Ya.
Kita perlu lakukannya. Kita tahu.
- Baik. - Saya tak... Tunggu.
- Ini satu tragedi... - Baiklah.
...dan ini akan mengejutkan semua orang.
Baiklah. Saya akan beritahu.
Satu tragedi dahsyat
di Bandar Raya New York yang disahkan oleh ABC News kepada kami.
John Lennon, ditembak di luar pangsapuri dia,
dibawa ke Hospital Roosevelt dan mati semasa ketibaan.
Sukar untuk kembali bermain selepas berita kilat itu.
Ya. Tinggal tiga saat lagi.
Bagaimana Monday Night Football tahu?
Semasa kami bawa Lennon, ada seorang lelaki di atas pengusung.
Dia seorang penerbit untuk salah satu syarikat berita.
Dia menunggang motosikal dan dilanggar oleh teksi.
Sudah tentu dia bercakap dengan salah seorang polis.
Setelah polis beritahu dia, ABC News juga tahu.
Sudah tentu semua orang tahu selepas itu.
Satu, dua. Cubaan.
- Awak perlu baca tajuk berita. - Cubaan, satu dua. Cubaan.
TAJUK BERITA
Kami baru terima ini daripada United Press International malam ini.
Bekas ahli Beatles, John Lennon, meninggal dunia.
Dia dibunuh malam ini di pangsapuri Manhattan dia.
Dia ditembak tiga kali menurut laporan.
Dia dibawa ke Hospital Roosevelt dengan kecederaan parah,
tapi dia mati di sana.
GARISAN POLIS JANGAN LINTAS
Dalam beberapa minit, beratus dan kemudian beribu orang
berkumpul di luar bangunan Dakota.
Semua berundur. Kosongkan jalan.
Kosongkan jalan.
Dia tak mati.
Itu tak benar.
Awak tahu doktor baru umumkannya?
Ya, tapi saya tak peduli.
Mereka kata begitu untuk menyuruh orang beredar.
Dia tak mati. Tak mungkin John Lennon dah mati.
Baik, berundur. Kosongkan jalan...
Perkara yang membuat saya susah hati
selama bertahun-tahun ialah biasanya saya pulang bersama dia.
Berapa kali saya bayangkan semula berada dalam limusin bersama dia,
dia keluar, saya nampak orang gila ini,
menyerang dia dan dunia ini menjadi berbeza?
Saya bayangkan semula berulang kali dan saya mula hilang akal.
Di Dakota, peminat berkabung di jalanan.
Kesedihan dan kejutan
seperti ini tak pernah berlaku semasa kematian penyanyi dan penulis lagu.
John Lennon dan The Beatles dianggap istimewa
dalam kehidupan seluruh generasi.
Saya tak tahu tempat lain untuk dituju. Saya perlu berada di sini.
Saya tak tahu cara untuk jelaskan.
Saya perlu datang dan percaya ia benar-benar berlaku.
Ada orang tergamak menembak John Lennon.
Dia seorang genius.
Semasa John masih hidup, dia memberi lebih banyak kasih sayang
berbanding kebanyakan lelaki dan wanita di dunia ini.
Kami mahu buktikan kasih sayang masih ada, walaupun John dah tiada.
Semangat dia masih ada walaupun dia dah mati.
Semangat dia ada bersama kami dan semua orang di sini.
Kesedihan orang ramai yang sama
dapat dilihat di seluruh dunia.
Ada reaksi di kedua-dua belah lautan Atlantik
terhadap pembunuhan bekas ahli Beatles, John Lennon, pagi tadi.
Dia ditembak mati di luar rumah dia di New York.
Liverpool, England, ialah tempat istimewa untuk berkumpul hari ini.
Di bawah matahari musim sejuk di medan utama Liverpool,
beribu orang hadir.
Doktor merawat 110 orang, kebanyakannya disebabkan keletihan.
Mereka ialah golongan pekerja,
orang yang membesar bersama John Lennon.
Dia juga begitu dahulu.
Wartawan bersemangat
untuk menemu ramah bekas ahli kumpulan Lennon.
Saya sangat terkejut. Ia berita buruk.
Bila awak... Bagaimana awak tahu tentangnya?
Saya dapat panggilan pagi tadi.
- Daripada siapa? - Kawan saya.
Awak mahu menghadiri pengebumian?
Saya tak tahu lagi.
Ia tak menyenangkan, bukan?
Okey. Selamat tinggal. Selamat malam, semua.
Terima kasih. Pergi. Selamat tinggal.
Selepas kejutan awal pembunuhan Lennon,
perhatian beralih kepada suspek yang berada dalam tahanan polis.
...motifnya bukan rompakan.
Awak boleh jelaskan lebih lagi tentang situasi itu?
Saya tak boleh jelaskan lebih khusus daripada itu.
Nampaknya rompakan bukan motifnya.
Ada masalah lain semasa dia ditangkap?
Tiada setahu saya.
Detektif Ron Hoffman mengetuai siasatan.
Awak tahu apa terjadi pada dia?
Dia keluar dari pangsapuri dia... Dia keluar
daripada sebuah limusin di depan... tiba di rumah,
dan dia ditembak dari belakang di ruang depan pangsapurinya.
- Cakap lebih kuat. - Tak tahu sebabnya?
- Tiada pertengkaran? - Tiada buat masa ini.
Kami tak guna istilah, "ketua detektif."
TV selalu sebut begitu.
Saya cuma digelar lelaki yang diberi kes itu.
RON HOFFMAN DETEKTIF NYPD
Ia salah saya jika ia gagal.
Ada khabar angin tentang suspek kedua.
- Itu benar? - Saya tak tahu. Saya...
Awak kata pemuda. Berapa umurnya?
Kamu mendesak saya. Saya tak tahu.
- Maaf. Kami cuma... - Saya tak tahu. Pemuda, umur 20-an.
Saya nampak dia untuk seketika.
Serta-merta saya tahu ia akan jadi kes penting
dan kami tak boleh buat kesilapan.
Pelakunya ditahan
dan dibawa ke balai untuk diproses.
Ia sangat sibuk.
Telefon mula berbunyi.
Saya dapat panggilan dari seluruh dunia.
Tekanan saya rasai lebih daripada biasa.
- Lebih banyak. - Ketua.
Ketua.
Detektif menyoal dia di atas,
cuba menyiasat fikiran dia.
Dia bukan dalam sel.
Dia berada dalam pejabat detektif.
Dia duduk dan ada tiga atau empat orang bercakap dengan dia.
Rupa dia bukan seperti orang yang ganas.
Selepas lihat lelaki ini, kita akan kata, "Dia tembak seseorang?
Tak mungkin." Rupa dia seperti budak kolej nerda.
Mereka cuba dapatkan sebanyak maklumat yang boleh daripada dia,
mempermainkan dia.
Cuba berkawan dengan dia supaya dia berkongsi maklumat.
Itu caranya.
Apabila seseorang ditahan, kami terus
hubungi Biro Pengecaman Jenayah.
Cuba dapatkan rekod dia.
Mereka gelarnya rekod jenayah.
Kami tak tahu latar belakang lelaki ini.
Saya tiada bukti. Tiada apa-apa.
Dia orang tak penting.
Dia datang tanpa rekod jenayah, tanpa rekod apa-apa.
Saksi mula muncul selepas berita tersebar.
Pemandu teksi, Mark Snyder, tiba di balai.
Saya tahu lelaki ini menaiki teksi saya sebelum berita tersebar.
Sentiasa tanya tentang John Lennon.
MARK SNYDER PEMANDU TEKSI
Saya fikir mungkin dia pelakunya.
Saya pergi ke balai polis yang menahan dia.
Saya beritahu mereka semuanya.
Saya bekerja syif malam.
Saya memandu teksi ke bandar, utara 8th Avenue.
Saya nampak orang panggil saya.
Nampaknya dia membawa beg dufel dan rupanya seperti askar.
Perkara pertama dia kata kepada saya, "Saya penerbit The Rolling Stones.
Saya baru pulang daripada sesi rakaman dengan The Beatles.
Mereka dah bersama semula." Apa saya patut katakan?
"Ya, baiklah."
Saya tanya dia, "Awak ingat lagu yang baharu?"
Dia marah. "Saya takkan beritahu awak.
Lupakannya."
Dia menyelak buku nota dengan laju.
Saya lihat cermin pandang belakang dan halamannya kosong.
Dia kata, "Turunkan saya di sini." Jadi saya belok dan turunkan dia.
Dia berjalan ke tempat pemandu dulu.
Turunkan tingkap.
Dia bayar tambang.
Dia kata, "Nama saya Mark David Chapman.
Awak akan ingat nama saya."
Pasukan penyiasat tahu
mereka menguruskan kes luar biasa.
Ia tak masuk akal bagi detektif.
Salah satu perkara pelik semasa dia ditangkap,
dia membaca buku bertajuk Catcher in the Rye.
Dia berdiri di sana dan dia mahu ditangkap.
Dia boleh pergi dan berada di jalanan di Manhattan.
Saya masih akan mencari dia.
Dia bersendirian?
Ada orang bantu dia dari jauh?
Sentiasa ada sebab apabila seseorang membunuh.
Apa sebabnya?
EPISOD SETERUSNYA
Fail FBI mendedahkan Lennon dianggap sebagai ancaman politik.
Saya buka pintu dan ada orang berdiri
di seberang jalan.
Saya masuk kereta dan mereka mengekori saya.
Tiba-tiba saya sedar ini serius.
Mereka mahu tangkap saya.
Kita mahu bawa pulang askar kita. Dengan semua senjata.
Jawatan tertinggi mengambil langkah untuk menangani masalah Lennon itu.
Terjemahan sari kata oleh Nazri Yusof